**ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ԱՐԱՄՈՒՍ ԳՅՈՒՂՈՒՄ ԳՏՆՎՈՂ 07-013-0130-0006 ԿԱԴԱՍՏՐԱՅԻՆ ԾԱԾԿԱԳՐՈՎ 0.1266 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 ՀՀ Կոտայքի մարզի Աբովյան համայնքի Արամուս գյուղում գտնվող, քաղաքացու սեփականություն հանդիսացող 07-013-0130-0006 կադաստրային ծածկագրով 0.1266 հեկտար մակերեսով հողամասը համաձայն համայնքի տարածական պլանավորման փաստաթղթերի նախագծի Արամուս բնակավայրի զարգացման հատակագծի հանդիսանում է գյուղատնտեսական նպատակային նշանակության, վարելահող:

 Հողամասի սեփականատերը դիմել է համայնք և ցանկանում է հողամասի գյուղատնտեսական նպատակային նշանակությունը սահմանված կարգով փոփոխել բնակավայրերի նպատակային նշանակության բնակելի կառուցապատման հողամասի: Հողամասը գտնվում է Արամուս գյուղի վարչական տարածքի կենտրոնական մասում, բնակավայրի բնակելի գոտուն կից։ Վարելահողերի տվյալ հատված բաղկացած է փոքր մակերեսով հողամասերից և երեք կողմից սահմանակից է բնակելի գոտուն։ Հողամասի մուտքն ու ելքը կազմակերպվում է երկրորդական նշանակության ճանապարհից: Հողամասի սեփականատերը ցանկանում է սահմանված կարգով կառուցել բնակելի տուն:

Սեփականատիրոջ դիմումի վերաբերյալ Հայաստանի Հանրապետության համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովը 2025 թվականի փետրվարի 28-ին տվել է N 2/փ-77 դրական եզրակացությունը։

 Հաշվի առնելով վերոնշյալը առաջարկվում է հողամասի նպատակային նշանակությունը փոփոխել որպես բնակավայրերի նպատակային նշանակության բնակելի կառուցապատման հողատեսքի։ Հողամասի նպատակային նշանակության փոփոխության ժամանակ հողամասի սեփականատերը համայնքային բյուջե պետք է վճարի հողամասի կադաստրային արժեքների փոփոխման պահին առկա տարբերությունը, որը կազմում է 3 655 575 (երեք միլիոն վեց հարյուր հիսունհինգ հազար հինգ հարյուր յոթանասունհինգ) դրամ։
 «Աբովյան hամայնքի Արամուս գյուղում գտնվող 07-013-0130-0006 կադաստրային ծածկագրով 0.1266 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ առաջանում է տվյալ հողամասին հասցե տրամադրելու մասին համայնքի ղեկավարի որոշման ընդունման անհրաժեշտություն։

 ***ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ***